14.4.2023
SL
Uradni list Evropske unije
L 101/21
PRILOGA
Opis blaga
Uvrstitev (Oznaka KN)
Utemeljitev
(1)
(2)
(3)
Uparjalnik za ponovno uporabo (ki ga je mogoče polniti) („razpršilec“) za elektronsko cigareto, ki ga sestavljajo:
8543 40 00
Uvrstitev opredeljujejo splošna pravila 1, 2(a) in 6 za razlago kombinirane nomenklature ter besedilo oznak KN 8543 in 8543 40 00.
— dno z odprtino za uravnavanje zraka in priključ­ kom za priključitev na napravo za napajanje (ni priložena razpršilcu), — grelnik s kovinsko žico in bombažem, — steklena posoda in — ustnik.
Razpršilec ne vsebuje e-tekočine.
Razpršilec je priključen na napravo za napajanje s priključkom z navojem, ki vzpostavi tudi električno napajanje.
Električna energija segreva žico grelnika, ki nato segreva in uparja e-tekočino.
Tako nastaja dimu podobna para, ki jo uporabnik nato vdihuje.
Čeprav je razpršilec primeren za uporabo izključno z elektronsko cigareto, je uvrstitev pod oznako KN 8543 90 00 kot del elektronske cigarete izključena, saj je razpršilec sestav tako naprednih delov, da že ima bistvene značilnosti popolnega izdelka, elektronske cigarete (glej tudi pojasnjevalne opombe harmoniziranega sistema k oddelku XVI, Splošno, (IV) Nepopolni stroji).
Natančneje, razpršilec vsebuje vse elemente, potrebne za opravljanje funkcij, za katere je zasnovana elektronska cigareta, in sicer segrevanje in uparjevanje e-tekočine, kar uporabniku omogoča, da prek ustnika vdihne nastalo dimu podobno paro.
Zato ima značaj popolnega izdelka in ga je torej treba šteti za nepopolno elektronsko cigareto v smislu splošnega pravila 2(a).
Razpršilec je zato treba uvrstiti pod oznako KN 8543 40 00 kot elektronsko cigareto.
(glej sliko) (*)
(Od spodaj navzgor: dno, grelnik, steklena posoda, ustnik) (*) Slika je samo informativne narave.